करिमगन्ज, 18 जुन, 2022: आसाम पुलिस बिफानि मोनसे गिदिर जाफुंसारनाय।  दाम्पार ट्राकआव सिग्रोमनायनि गेजेरजों 1000 किल’ग्राम गान्जाखौ हमनो मोन्दों।  आसामाव थांनाय माखासे समनिफ्रायनो गोबां फेग्रा मुवाजों लोगोसे फालांगिरिफोरखौबो हमनो मोननायखौ नुनो मोनबोदों।  नाथाइ, आयेन बेरेखा फालांगिरिफोरा फालांगि खालामनायखौ नागारनायखौ नुनो मोनाखै।  बेबायदिनो फिन सिग्रोमबावनायनि गेजेरजों गोबां बिबांनि गान्जाखौ पुलिस बिफाना हमनो हायो।  आरो बे आयेन बेरेखा हाबाजों लोब्बा थानाय सासे अजद होजानाय दायनिगिरिखौबो हमनो हादों।
 बे गोबां बिबांनि आयेन बेरेखायै लाबोनाय फेग्रा मुवाखौ आसामनि करिमगन्ज जिल्लायाव हमनो हायो।  मिथिनो मोन्नाय बायदिब्ला, दाम्पार ट्राकजों लाबोबाय थानाय समावनो गान्जाखौ हमनो मोन्दों।  आसाम आरो त्रिपुरा रायजोनि सिमनायाव बे फेग्रा मुवाखौ हमनो हायो।  गुबुन साखाथि रायजोनिफ्राय लाबोबाय थानाय समावनो हमनो हादों गोबां बिबांनि गान्जाखौ।  बे बाथ्राखौ चुरायबारि पुलिस पस्तनि I/C Niranjan Das खौरांगिरिनि सिगाङाव मिथिहोदों। 